SET ปิดบวก 4 จุด แวลู่บางเบา 2.14 หมื่นลบ. ต่ำสุดในรอบ 4 ปี! เหตุนลท.ชะลอลงทุนช่วงหยุดยาว
SET ปิดบวก 4 จุด แวลู่บางเบา 2.14 หมื่นลบ. ต่ำสุดในรอบ 4 ปี! เหตุนลท.ชะลอลงทุนช่วงหยุดยาว โดยดัชนีปิดตลาดวันนี้ ที่ระดับ 1,573.00 จุด บวก 4.37 จุด หรือ 0.28% มูลค่าการซื้อขาย 2.14 หมื่นล้านบาท 
25 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,573.00 จุด บวก 4.37 จุด หรือ 0.28% มูลค่าการซื้อขาย 2.14 หมื่นล้านบาท โดยมูลค่าซื้อขายวันนี้ ถือเป็นการทำจุดต่ำสุดในรอบ 4 ปี นับตั้งแต่มูลค่าซื้อขายอยู่ที่ระดับ 1.67 หมื่นลบ. เมื่อวันที่ 25 ธ.ค.2558
10 หุ้นดันดัชนีวันนี้

ขณะที่นักวิเคราะห์ระบุว่า ตลาดหุ้นไทยวันนี้มูลค่าการซื้อขายเบาบาง จากเข้าสู่ช่วงวันหยุดยาวเทศกาลคริสต์มาสและปีใหม่ โดยคาดว่ามีแรงซื้อของกองทุนรวมหุ้นระยะยาว (LTF) และการทำราคาปิดสิ้นงวดบัญชี (Window dressing) ทำให้หุ้นกลุ่มขนาดใหญ่หลายตัวปรับตัวขึ้น และช่วยพยุงตลาดฯ ไว้ได้
ด้านตลาดหุ้นอื่นในภูมิภาคเอเชียวันนี้ ส่วนใหญ่ปิดทำการเนื่องในวันคริสต์มาส ขณะที่บางตลาดฯ ที่เปิดทำการก็เคลื่อนไหวอยู่ในแดนลบ ยกเว้นบ้านเราที่บวก
สำหรับแนวโน้มวันพรุ่งนี้ (26 ธ.ค.) นายณัฐพล คาดว่าตลาดฯน่าจะเคลื่อนไหวแคบ ๆ โดยให้แนวรับที่ 1,565 จุด แนวต้านที่ 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM &lt;ST&gt;   มูลค่าการซื้อขาย  1,088.91 ล้านบาท  ปิดที่  18.20 บาท  ราคาไม่เปลี่ยนแปลง
KBANK   มูลค่าการซื้อขาย    626.41 ล้านบาท  ปิดที่ 151.00 บาท  เพิ่มขึ้น  3.00 บาท
GPSC    มูลค่าการซื้อขาย    541.11 ล้านบาท  ปิดที่  84.50 บาท  ลดลง   0.25 บาท
AOT     มูลค่าการซื้อขาย    532.48 ล้านบาท  ปิดที่  74.00 บาท  เพิ่มขึ้น  0.75 บาท
BBL     มูลค่าการซื้อขาย    528.26 ล้านบาท  ปิดที่  161.00 บาท เพิ่มขึ้น  0.50 บาท
 
ตลาดหุ้นเอเชีย
